CELEX: 31984D0580
Language: el
Date: 1984-11-19 00:00:00
Title: 84/580/ΕΟΚ: Απόφαση της Επιτροπής της 19ης Νοεμβρίου 1984 για την κατάργηση της απόφασης 83/435/ΕΟΚ της Επιτροπής και για τη διαπίστωση ότι η συσκευή με την ονομασία «Theta — Quench and deformation Dilatometer, model Dilatronic III S» δύναται να εισαχθεί με ατέλεια εισαγωγικών δασμών

Avis juridique important

|

31984D0580

84/580/ΕΟΚ: Απόφαση της Επιτροπής της 19ης Νοεμβρίου 1984 για την κατάργηση της απόφασης 83/435/ΕΟΚ της Επιτροπής και για τη διαπίστωση ότι η συσκευή με την ονομασία «Theta — Quench and deformation Dilatometer, model Dilatronic III S» δύναται να εισαχθεί με ατέλεια εισαγωγικών δασμών  

Επίσημη Εφημερίδα αριθ. L 316 της 06/12/1984 σ. 0052 - 0052

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Νοεμβρίου 1984  για την κατάργηση της απόφασης 83/435/ΕΟΚ της Επιτροπής και για τη διαπίστωση ότι η συσκευή με την ονομασία «Theta - Quench and deformation Dilatometer, model Dilatronic III S» δύναται να εισαχθεί με ατέλεια εισαγωγικών δασμών  (84/580/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση κοινοτικού καθεστώτος τελωνειακών ατελειών (1),  τον κανονισμό (ΕΟΚ) αριθ. 2290/83 της Επιτροπής της 29ης Ιουλίου 1983 για τον καθορισμό των διατάξεων εφαρμογής των άρθρων 50 έως 59 του κανονισμού (ΕΟΚ) αριθ. 918/83 (2), και ιδίως το άρθρο 7,  Εκτιμώντας:  ότι, με την απόφαση 83/435/ΕΟΚ της 10ης Αυγούστου 1983 (3), η Επιτροπή αποφάσισε ότι η εισαγωγή της συσκευής με την ονομασία «Theta - Quench and Deformation Dilatometer, model Dilatronic III S» δεν ήταν δυνατό να πραγματοποιηθεί με ατέλεια των δασμών του Κοινού Δασμολογίου, εξαιτίας του γεγονότος ότι η ανωτέρω συσκευή δεν ήταν δυνατό να θεωρηθεί επιστημονική·  ότι η ανωτέρω απόφαση λήφθηκε ύστερα από διαβουλεύσεις με την ομάδα εμπειρογνωμόνων (που προβλέπεται από την κοινοτική νομοθεσία)· ότι, λαμβανομένων υπόψη νέων στοιχείων, τα οποία παρασχέθηκαν στην ανωτέρω ομάδα και που αφορούν, ιδίως, την αποφασιστική σημασία της μονάδας παραμόρφωσης στο πλαίσιο της ειδικής έρευνας που θα πραγματοποιείται με τη βοήθεια της ανωτέρω συσκευής καθώς και την προσαρμογή που έχει υποστεί η συσκευή αυτή σε σχέση με μια ανάλογη συσκευή συνήθους τύπου, αποδείχθηκε ότι, κατά την ημερομηνία της παραγγελίας της, η ανωτέρω συσκευή με την ονομασία «Theta - Quench and Deformation Dilatometer, model Dilatronic III S», με βάση τα πραγματικά τεχνικά χαρακτηριστικά της, έπρεπε να θεωρηθεί ως επιστημονική και ότι συσκευές που θα μπορούσαν να χρησιμοποιηθούν για τον ίδιο σκοπό δεν κατασκευάζονταν στην Κοινότητα· ότι, συνεπώς, είναι αιτιολογημένη η ατελής εισαγωγή της ανωτέρω συσκευής·  ότι, συνεπώς, η ανωτέρω απόφαση 83/435/ΕΟΚ πρέπει να καταργηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η συσκευή με την ονομασία «Theta - Quench and Deformation Dilatometer model Dilatronic III S», η οποία αποτελεί αντικείμενο της αίτησης του Βελγίου, που υποβλήθηκε στις 16 Φεβρουαρίου 1983, δύναται να πραγματοποιηθεί με ατέλεια εισαγωγικών δασμών.  2. Η απόφαση 83/435/ΕΟΚ καταργείται.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 19 Νοεμβρίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 105 της 23. 4. 1983, σ. 1.  (2) ΕΕ αριθ. L 220 της 11. 8. 1983, σ. 20.  (3) ΕΕ αριθ. L 244 της 2. 9. 1983, σ. 41.